8.9.2023.
HR
Službeni list Europske unije
L 222/457
Provedba nacionalnih ili neobveznih pružnih funkcija mora biti tehnički kompatibilna i ne smije vlaku, koji ispunjava samo obvezne zahtjeve sustava u vozilu razreda A, sprečavati upotrebu te infrastrukture, osim ako se to zahtijeva za sljedeće neobvezne funkcije u vozilu iz točaka 7.2.9.1. i 7.2.9.3.
Provedba jedne od tih neobveznih pružnih funkcija koja dovodi do novog obveznog zahtjeva u vozilu za određene pruge mora se priopćiti najmanje pet godina prije nego što ta funkcija postane obvezni zahtjev u vozilu.
Obavijest o novom obveznom zahtjevu na vozilima dostavlja se u okviru RINF-a i te promjene u RINF-u navode se u izvješću o mreži u skladu s člankom 27.
Direktive 2012/34/EU Europskog parlamenta i Vijeća (30).
Razdoblje dostave obavijesti kraće od pet godina dopušteno je ako je to dogovoreno između upravitelja infrastrukture i željezničkih prijevoznika koji pružaju usluge ili namjeravaju pružati usluge (u trenutku sklapanja sporazuma) na tim prugama.
O tom sporazumu o skraćivanju roka obavijesti obavješćuje se Europska komisija.
može se zahtijevati provedba sučelja K na podsustavu u vozilu koji uključuje KER STM.
7.2.9.1.
ETCS
(1)
Primjena pružnog ETCS-a razine 2 sa smanjenim sustavom detekcije vlaka ili bez njega (ranije ETCS razine 3) temelji se na informacijama u vozilu kako bi se utvrdila zauzetost pruge te sustav u vozilu mora moći ispuniti zahtjeve za podatke o potvrđenoj duljini vlaka kako je navedeno u Dodatku A, tablici A.2, indeksu 27.
(2)
Za primjenu pružnog ETCS-a razine 1 s radijskom točkom prijema podataka nužno je da je ETCS u vozilu opremljen odgovarajućim prijenosom podataka preko točke prijema podataka (europetlja ili radio) ako se iz sigurnosnih razloga brzina otpuštanja postavi na nulu (npr. zaštita opasnih točaka);
(3)
Kada je za ETCS potreban radijski prijenos podataka, zahtijeva se dio podatkovne radijske komunikacije kako je naveden u ovom TSI-ju.
(4)
Kad je za pružni ETCS potrebna određena verzija sustava ETCS-a, vozilo mora biti opremljeno sustavom u vozilu koji je u skladu sa zahtjevima za provedbu navedenima u točki 7.4.2.4.2.
7.2.9.2.
AT O
(1)
Pružni ATO: primjena pružnog ATO-a jest izborna funkcija za interoperabilnost koja tehnički ne sprečava da vlak koji nije opremljen ATO-om u vozilu upotrebljava tu infrastrukturu.
Ako se funkcija ATO GoA1/2 primijeni preko pružnog ETCS-a, primjenjuju se specifikacije ATO-a u Dodatku A ovog TSI-ja.
Napomena: Ako se funkcionalnost ATO GoA1/2 uvede preko pružnog sustava razreda B, potrebno je primijeniti specifikacije pružnog ATO-a u Dodatku A ovog TSI-ja kako bi se olakšala buduća migracija na ATO na prugama koje će biti opremljene ETCS-om.
(2)
ATO u vozilu: ugradnja ATO-a u prometno-upravljački i signalno-sigurnosni podsustav u vozilu obvezna je (31) pri prvom uvođenju ETCS-a u vozilo, a vozilo je namijenjeno i za upotrebu na pruzi koja uključuje barem jednu dionicu opremljenu ATO-om u kojoj je upravitelj infrastrukture u RINF-u priopćio usluge koje zahtijevaju obvezno uvođenje ATO-a u vozilo.
(30) Direktiva 2012/34/EU Europskog parlamenta i Vijeća od 21. studenoga 2012.
o uspostavi jedinstvenog Europskog željezničkog prostora (preinačena) (SL L 343, 14.12.2012., str. 32.).
(31) Zahtjev za obveznu primjenu ATO-a u vozilu nije povezan s tehničkom kompatibilnošću, ali jest povezan s regulatornom potrebom da države članice ili upravitelj infrastrukture ne razviju nikakav poseban mehanizam poticaja za primjenu ATO-a u vozilu za vozila koja po prvi put uvode ETCS.